stanford-oval/wikipedia huggingface dataset:
Furry Lewis
Elämä

Mississipissä syntynyt Lewis muutti perheensä mukana Memphisiin seitsenvuotiaana. Hän sai lempinimensä "Furry" ("pörrö") lapsuutensa leikkikavereilta. Memphisissä soittaja, jota kutsuttiin nimellä "Blind Joe" opetti Furrylle kitaransoiton. Myöhemmin Blind Joe oli aiheena Furryn kappaleissa "Casey Jones" ja "John Henry". Vuoteen 1908 mennessä Lewis oli alkanut soittaa yksinään juhlissa, kapakoissa ja kadulla. Hän vieraili myös W. C. Handyn orkesterissa.
Lewis eli kiertolaiselämää vuoteen 1917, jolloin hän palasi Memphisiin menetettyään jalkansa rautatieonnettomuudessa. Lewis soitti soolona sekä yhdessä soittajien kuten Jim Jackson, Gus Gunnon ja Will Shade kanssa Memphisin Beale Streetin klubeissa kuten Pee Wee's. Lewis kierteli myös Dr. Willie Lewis Medicine Shown mukana, kunnes vuonna 1922 hän sai vakituisen työn Memphisin kaupungin kadunlakaisijana. Tässä työssä hän oli eläkeikään vuoteen 1966 saakka.
Lewisin levytysura alkoi huhtikuussa 1927, jolloin hän matkusti Chicagoon yhdessä kitaristi Landers Waltonin kanssa ja äänitti viisi kappaletta Vocalion-merkille. Kolmella kappaleista oli mukana myös mandoliininsoittaja Charles Jackson. Lokakuussa samana vuonna Lewis palasi studioon, tällä kertaa yksin, äänittäen kuusi kappaletta. Vuotta myöhemmin hän levytti myös Victor-merkille ja 1929 Vocalionille Memphisissä. Levyt eivät myyneet erityisen hyvin ja niinpä Lewis ei saavuttanut mitään Memphisin alueen kulttisuosiota suurempaa 1920-luvun lopulla huolimatta myöhemmistä klassikoista kuten "John Henry" ja "Kassie Jones -- Parts 1 and 2".
Lewis jatkoi normaalielämäänsä soitellen vain omaksi ja ystäviensä iloksi muun muassa W.C. Handy Parkissa kunnes vuonna 1959 folk/bluestutkija Sam Charters löysi hänet ja taivutteli hänet levytysstudioon. Ensimmäisen albumin julkaisi Folkways vuonna 1959, sitä seurasivat Back On My Feet Again ja Done Changed My Mind Prestige/Bluesville-merkille vuonna 1961. 1960-luvun bluesbuumin myötä Lewisista tuli suosittu artisti, joka esiintyi festivaaleilla ja mediassa. 1970-luvulla Lewisista ilmestyi artikkeli Playboy-lehdessä ja hän esiintyi The Tonight Showssa. Hän esiintyi sivuroolissa myös kahdessa elokuvassa: vuoden 1975 Ei aikaa arkailla -elokuvassa hän esitti itseään ja vuoden 1981 Kuningas Elviksessä bluesmuusikkoa.
Diskografia

Furry Lewisilta on julkaistu mm. kokoelma-albumi In His Prime 1927–1928.
Aiheesta muualla

Furry Lewis  AllMusicissa (englanniksi)
Kuvitettu diskografia
Trail to the Hellhound: Furry Lewis
Furry Lewis Internet Movie Databasessa. (englanniksi)
George Orton

| Mitalit | Mitalit | Mitalit |  |
| --- | --- | --- | --- |
|  George Orton |  George Orton |  George Orton |  |
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1900 | 2 500 m esteet |  |
|  Pronssia | Pariisi 1900 | 400 m aidat |  |
George Orton (10. tammikuuta 1873 Strathroy, Ontario, Kanada – 26. heinäkuuta 1958 Meredith, New Hampshire, Yhdysvallat) oli kanadalainen juoksija ja ensimmäinen kanadalainen olympiavoittaja.
1800-luvun loppupuolella Orton opiskeli ensin Toronton yliopistossa ja vaihtoi myöhemmin Pennsylvanian yliopistoon vuonna 1893, jolloin hän oli jo Pohjois-Amerikan parhaita juoksijoita.  Hän voitti useita juoksukilpailuja maililla, kahdella maililla ja estejuoksussa. Hänen kerrotaan voittaneen urallaan 121 juoksukilpailua. Hänen mailin ennätyksensä 4.21,8 säilyi Kanadan ennätyksenä 30 vuoden ajan.
Vuonna 1896 Orton valmistui tohtoriksi, mutta jatkoi juoksu-uraansa. 1900 Pariisin olympialaisissa hän edusti oman yliopistonsa joukkuetta ja osallistui sekä 2 500 että 4 000 metrin estejuoksuun ja 400 metrin aitajuoksuun. Hän voitti kultaa 2 500 metrin esteissä, oli aitajuoksussa pronssilla ja 4 000 metrin esteissä viides.
Myöhemmin Orton toimi valmentajana Pennissä ja kirjoitti kirjoja yleisurheilun historiasta. Hän kuoli 85 vuoden iässä.
Gegharot

| Gegharot Գեղարոտ |
| --- | --- |
 Gegharot
 Koordinaatit: 40°42′21″N, 44°13′10″E 
Valtio:  Armenia
Maakunta:  Aragatsotn
Väkiluku (2001):  547
Infobox OKVirheellinen NIMI-arvo: 
Gegharot (arm. Գեղարոտ, myös Gekharot ja vuoteen 1945 Keshishkend) on kaupunki Armeniassa Aragatsotnin maakunnassa.
Siellä on vuodesta 2003 tutkittu muinaisen linnoituksen suojista löytyneitä temppeleitä, joille on arvioitu iäksi 3 300 vuotta. Temppelit tuhoutuivat ajan valtataisteluissa oltuaan käytössä noin sata vuotta.
Aiheesta muualla

Owen Jarus: Ancient Shrines Used for Predicting the Future Discovered, Live Science. (englanniksi)
HBK

HKB tarkoittaa seuraavia asioita:
HB Køge, tanskalainen jalkapalloseura
Halmstads Bollklubb, ruotsalainen jalkapalloseura
Hønefoss Ballklubb, norjalainen jalkapalloseura
Hangö Bollklubb, suomalainen jalkapalloseura
HBK Capital Management, yhdysvaltalainen hedgerahasto
”The Heartbreak Kid”, showpainija Shawn Michaelsin lempinimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HBK”, voi hakea sivunnimihaulla, laajalla sivunnimihaulla tai tekstihaulla.
HBC

HBC voi tarkoittaa ainakin seuraavia:
Helsingfors Badminton Club, Suomen vanhin sulkapalloseura
Hudson's Bay Company, HBC, Pohjois-Amerikan vanhin toiminnassa oleva yritys
Hokkaido Broadcasting Company, HBC, japanilainen mediayritys
HSBC, pankki, tunnus New Yorkin pörssissä HBC
HBC, kuvitteellinen televisioasema televisiosarjassa South Park
Helena Bonham Carter, englantilainen näyttelijä.
HBC, brittiläinen siivoustarvikeyritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HBC”, voi hakea sivunnimihaulla, laajalla sivunnimihaulla tai tekstihaulla.
HBA-Märsky

HBA-Märsky on vuonna 2011 perustettu suomalainen koripalloseura, joka koostuu Mäkelänrinteen urheilulukion opiskelijoista. Seuralla on sekä miesten että naisten joukkueet. Sen miesten joukkue pelaa Koripallon A-divisioonassa ja naisten joukkue Naisten Korisliigassa.
HBA-Märsky on osa Suomen Koripalloliiton, Mäkelänrinteen urheilulukion ja Pohjois-Haagan yhteiskoulun yhteistyöprojektia Helsinki Basketball Academya. Ohjelman tarkoituksena on tarjota maajoukkuetasoista koripallotoimintaa 13-19 -vuotiaille lahjakkaille koripalloilijoille.
HBIS Group

| HBIS Group Hesteel Group |
| --- | --- |

Yritysmuoto:  osakeyhtiö
Perustettu:  2008
Kotipaikka:  Shijiazhuang, Kiina
Toimiala:  metalliteollisuus
Tuotteet:  terästeollisuuden tuotteet
Henkilöstö:  yli 120 000 (2017)
Tytäryhtiöt:  monia
Omistaja:  Kiinan valtion omaisuuden hallintakomissio
Kotisivu:  www.hbisco.com
Infobox OKVirheellinen NIMI-arvo: 
HBIS Group tai Hesteel Group (kiin.: 河钢集团有限公司; pinyin: Hégāng jítuán yǒuxiàn gōngsī; Hesteel Group Co., Ltd; lyhyesti Hesteel; aiemmin myös Hebei Iron and Steel; HBIS) on kiinalainen teräsyhtiö, joka oli vuonna 2017 tuotantomäärältään maailman neljänneksi suurin ja Kiinan toiseksi suurin teräsyhtiö. Se valmisti tuolloin yhteensä 45,56 miljoonaa tonnia terästä. Kahta vuotta aiemmin (2015) yhtiö oli maailman toiseksi suurin teräksenvalmistaja. Yrityksen kotipaikka on Kiinan Shijiazhuang. Se perustettiin vuonna 2008 kun kaksi Hebein maakunnassa ollutta teräsyhtiötä yhdistettiin suuremmaksi metalliteollisuuskonserniksi. Yhtiön päämarkkina-alue on Pohjois-Kiina. Enemmistöomistaja on Kiinan valtio omaisuuden hallintakomissionsa kautta. Yhtiöllä on yli 20 tytäryritystä ja palveluksessaan yli 120 000 työntekijää. Se on laajentunut muun muassa hankkimalla hallintaansa terästehtaan Serbiasta ja kuparikaivoksen Etelä-Afrikasta. HBIS Group yhtiö oli vuonna 2018 maailman suurimpien yritysten Fortune Global 500 -listan sijalla 239.
HBIS Group on tunnettu osaksi tytäryhtiönsä Hesteelin kautta. Hesteelin osake noteerataan Shenzhenin pörssissä. Maailman suurimpien pörssiyritysten Forbes Global 2000 -listalla (2018) Hesteel luokiteltiin sijalle 1212. Kesäkuussa 2018 sen markkina-arvo oli 5,5 miljardia dollaria. Hesteel-pörssiyhtiön palveluksessa oli runsas 37 000 työntekijää, ja se muodosti vain osan laajemmasta HBIS-yrityskonsernista.
Gods Lake Narrows

Gods Lake Narrows on noin 110 asukkaan kylä Gods Lake -järven rannalla Manitoban provinssin pohjoisosassa Kanadassa. Se sijaitsee noin 280 kilometriä itään Thompsonista. Kylään ei ole pysyvää tieyhteyttä. Talviaikaan kylään johtaa talvitie, ja huolto hoidetaan lentokonein ympäri vuoden.
George Whitman

George Whitman
George Whitman (12. joulukuuta 1913 East Orange, New Jersey, Yhdysvallat – 14. joulukuuta 2011 Pariisi, Ranska)  oli pariisilaisen Shakespeare & Company -kirjakaupan omistaja. Hänen aikalaisiaan olivat sellaiset beat-sukupolven runoilijat kuin Jack Kerouac ja Allen Ginsberg.
Whitman perusti tädiltään perimillään rahoilla 1951 Pariisiin kirjakaupan Le Mistral mutta nimesi sen myöhemmin uudelleen Sylvia Beachin kirjakaupan mukaan. Whitmanin teki julkisuudessa tunnetuksi elokuva Portrait of a Bookstore as an Old Man.
Whitman kuoli kirjakaupan yläpuolella olevassa asunnossaan 98-vuotiaana. Hänet haudataan Père-Lachaisen hautausmaalle.
Aiheesta muualla

George Whitmanin muistokirjoitus Helsingin Sanomissa
George Wendt

George Wendt
George Robert Wendt (s. 17. lokakuuta 1948 Chicago) on yhdysvaltalainen näyttelijä. Hän tulkitsi Norm Petersonin roolin tilannekomediasarjassa Cheers (suom. Terveydeksi). Rooli toi hänelle peräti kuusi Emmy-ehdokkuutta perättäisinä vuosina 1984–1989.
Wendt on näytellyt myös esimerkiksi elokuvassa Naapurissa kummittelee (1986).
Aiheesta muualla

George Wendt Internet Movie Databasessa. (englanniksi)
Gaston Tissandier

Gaston Tissandier 1884.
Gaston Tissandier (1843–1899) oli ranskalainen kemisti, meteorologi ja ilmapurjehtija. Hän oli 1864–1874 Pariisissa Union nationalen koelaboratorin johtajana. Tissandier teki ensimmäisen ilmapurjehdusmatkansa 1868 Calais’sta. Hänen muista ilmapurjehduksistaan ovat merkittäviä ensinnäkin se, jonka hän teki 1870 piiritetystä Pariisista, sekä hänen 1875 tekemänsä matka, jolloin hänen nousi 8 600 metrin korkeuteen.
Teokset

En ballon pendant le siége de Paris (1871)
Les merveilles de la photographie (1874)
Le grand ballon captif à vapeur de M. Henri Giffard (1878)
Histoire de mes ascensions (1878)
Observations météorologiques en ballon (1879)
Histoire des ballons et des aéronautes célèbres (1887–1889; 2 nid.).
Aiheesta muualla

Kuvia tai muita tiedostoja aiheesta Gaston Tissandier Wikimedia Commonsissa
Gerrit Cole

| Gerrit Cole |
| --- | --- |

Henkilötiedot
Koko nimi:  Gerrit Alan Cole
Syntynyt: 8. syyskuuta 1990 (ikä 34) Newport Beach, Kalifornia
Kansalaisuus:   Yhdysvallat
Baseballpelaaja
Pelipaikka:  syöttäjä
Pituus:  193 cm
Paino:  104 kg
Lyöntipuoli:  oikea
Heittokäsi:  oikea
Nyk. joukkue:  New York Yankees
Sarja:  MLB
MLB-varaus:   28. varaus, 2008  New York Yankees  1. varaus, 2011  Pittsburgh Pirates 
Pelaajaura
Seurajoukkueet
 2013–2017  2018–2019  2019– :   Pittsburgh Pirates  Houston Astros  New York Yankees 
Gerrit Alan Cole (s. 8. syyskuuta 1990 Newport Beach, Kalifornia) on yhdysvaltalainen baseballpelaaja, pelipaikaltaan syöttäjä, joka edustaa Major League Baseball (MLB) -sarjan New York Yankeesia.
Cole valittiin vuoden 2008 MLB:n varaustilaisuudessa New York Yankeesiin 28. varausvuorolla, mutta Cole päätti olla tekemättä sopimusta ja lähti opiskelemaan Kalifornian yliopistoon. Vuonna 2011 Pittsburgh Pirates valitsi hänet ensimmäisellä varausvuorolla, ja hän teki MLB-debyyttinsä vuonna 2013. Vuonna 2015 hänet valittiin ensimmäistä kertaa MLB:n tähdistöotteluun. Kaudeksi 2018 Cole siirtyi vaihdossa Houston Astrosiin.
Syyskuussa 2019 Colesta tuli 18. syöttäjä MLB:n historiassa, joka on onnistunut saamaan 300 suorapaloa yhden kauden aikana.
Gaetano Orlando

| Gaetano Orlando |
| --- | --- |

Henkilötiedot
Syntynyt: 13. marraskuuta 1962 (ikä 61) LaSalle, Quebec
Kansalaisuus:   Kanada  Italia
Jääkiekkoilija
Lempinimi:  Gates
Pelipaikka:  keskushyökkääjä
Maila:  oikea
Pituus:  177 cm
Paino:  83 kg
Pelinumero:  23
Pelaajaura
Pääsarjaura:  1979–1999
Aik. seurat:  Rochester Americans (AHL), Buffalo Sabres, HC Merano (ITA), HC Bolzano (ITA), Milano Devils (ITA), AC Milan Hockey (ITA), SC Bern (NLA), HC Lugano (NLA)
Gaetano "Gates" Orlando (s. 13. marraskuuta 1962 LaSalle, Quebec, Kanada on kanadalais-italialainen entinen jääkiekkoilija ja jääkiekkovalmentaja. Hän oli pelipaikaltaan sentteri ja kätisyydeltään right, eli pelasi oikealta puolelta. Orlando on Buffalo Sabresin kahdeksannen kierroksen varaus vuodelta 1981.
Ura seurajoukkueissa

Orlando aloitti Quebecin provinssin QMJHL-juniorisarjassa kaudella 1979-80. Hän edusti tuolloin Montreal Juniors-seuraa. Junioriura Kanadassa jäi kuitenkin vain vuoden mittaiseksi kun hän siirtyi seuraavalle kaudelle rajan eteläpuolle pelaamaan Yhdysvaltain yliopistomestaruus sarjaa itärannikon ECAC konferenssin Providence Collegeen. Yliopistoura kesti neljä kautta, jotka kaikki hän pelasi Providencen joukkueessa yli yhden pisteen ottelukeskiarvolla.
Kauden 1983-84 päätteeksi hän pääsi kokeilemaan hänet varanneen Buffalo Sabresin farmijoukkue Rochester Americansin riveihin runkosarjan viimeisiin 11 otteluun ja sen päälle pudotuspeleihin. AHL-debyyttikaudella hän ehti tehdä kahdeksan maalia ja antaa seitsemän maaliin johtanutta syöttöä.
Kauden 1984-85 Orlando aloitti AHL:ssa mutta pääsi pelaamaan loppukaudesta 11 ottelua NHL:ssa tehden niissä tehot 3+6. Orlando pelasi myös 5 pudotuspeliottelussa saaden niissä neljä syöttöpistettä.
Kauden 1985-86 Orlando pelasi lähes kokonaan NHL:ssa. 60 pelaamassaan ottelussa Orlandon tehot olivat 13+12. Kauden aikana hän kävi AHL:ssa vain kolmen ottelun mittaisella lyhyellä visiitillä.
Kaudella 1986-87 vastuuta tuli jälleen vähemmän ja Orlando pääsi pelaamaan NHL:ssa vain 27 ottelussa, valtaosan kaudesta kuluessa AHL:n puolella. 
Orlando teki sopimuksen Serie A:ssa pelaavan Meranon kanssa kaudesta 1987-88. Kauden päätteeksi hän ehti vielä palaamaan AHL:n Rochesteriin pelaamaan runkosarjan viimeiset 13 ottelua ja niiden päälle pudotuspelit.Tämä kausi jäikin Orlandon viimeiseksi pelikaudeksi Pohjois-Amerikan sarjoissa sillä seuraavaksi kaudeksi hän suuntasi takaisin Italiaan ja HC Bolzanon joukkueeseen.
Bolzanossa Orlando pelasi kolme kautta, joista etenkin keskimmäinen oli menestys sekä joukkueelle, että Orlandolle itselleenkin. Joukkue voitti Italian mestaruuden ja Orlando teki pelaamissaan 36 ottelussa 64 maalia ja huimat 126 tehopistettä. 
Kaudesta 1991-92 lähtien Orlando edusti suurseura Milano Devilsia sekä Italian kansallisessa sarjassa että italialais-itävaltalaisessa Alpenligassa. Kolmen kauden aikana Devils voitti Alpenligan kertaalleen ja oli kerran finaalissa häviävänä joukkueena.
Seitsemän Italiassa pelatun kauden jälkeen Orlando lähti etsimään uusia haasteita Sveitsin liigasta. Kaudesta 1994-95 alusta hän teki sopimuksen Berniin jossa pelasi seuraavat neljä kautta. Kauden 1996-97 päätteeksi Orlando pääsi juhlimaan Sveitsin mestaruutta Bernin joukkueen kanssa. Bernin vuosien jälkeen Orlando siirtyi vielä kaudelle 1998-99 Luganoon, jossa voitti toistamiseen Sveitsin mestaruuden joukkueen varakapteenina. Tämän jälkeen oli aika lopettaa ura.
ura maajoukkueessa

Koska Orlandolla oli italialaiset sukujuuret eikä hän ollut missään vaiheessa edustanut Kanadan maajoukkuetta, hän sai edustusoikeuden Italian maajoukkueeseen kahden Italiassa pelatun kauden jälkeen. Maajoukkue-debyytti tuli vuoden 1990 B-ryhmän MM-kilpailuissa. Tämän jälkeen Orlando oli useita vuosia Italian maajoukkueen kiintotähti ja Italian vihdoin noustua A-tasolle vuoden 1992 kisoihin, Orlando pelasi kahdeksat perättäiset MM-kilpailut. Näiden lisäksi hän edusti Italiaa vuoden 1994 ja 1998 talviolympialaisissa.
Maajoukkuetilastot
| Kilpailut | Ot | M | S | Pist | PM |
| --- | --- | --- | --- | --- | --- |
| WC B | 14 | 7 | 8 | 25 | 8 |
| WC A | 46 | 15 | 21 | 36 | 50 |
| Olympia | 11 | 4 | 8 | 12 | 8 |
Ura valmentajana

Jo peliuransa viimeisinä vuosina Orlando toimi Italian maajoukkueessa pelaavana apuvalmentajana kolmissa MM-kisoissa. Lopetettuaan peliuransa keväällä 1999 Orlando palasi takaisin Yhdysvaltoihin NAHL-junioriliigassa pelaavan Rochester Jr. Americansin päävalmentajaksi. Vuoden kuluttua hän siirtyi valmentamaan UHL-liigan Adirondack Ice Hawksin joukkuetta kahden kauden ajaksi. Tämän jälkeen hän siirtyi AHL-liigaan Albany River Ratsin apuvalmentajaksi. Kahden Albanyn vuoden jälkeen Orlando lopetti valmentamisen toistaiseksi ja on sen jälkeen työskennellyt viimeiset kymmenen vuotta New Jersey Devilsin organisaatiossa pelaajatarkkailijana.
Saavutukset

Valinta Yhdysvaltain yliopistosarja NCAA:n ECAC-konferenssin allstars joukkueeseen kaudella 1983-84
4x Italian jääkiekkoliigan mestaruus
1990 HC Bolzano
1992 Milano Devils
1993 Milano Devils
1994 AC Milan Hockey
2x Sveitsin jääkiekkoliigan mestaruus
1997 SC Bern
1999 HC Lugano
Gerrit Fauser

| Gerrit Fauser |
| --- | --- |

Henkilötiedot
Syntynyt: 13. heinäkuuta 1989 (ikä 35) Nürnberg
Kansalaisuus:   Saksa
Jääkiekkoilija
Pelipaikka:  hyökkääjä
Maila:  vasen
Pituus:  182 cm
Paino:  89 kg
Seura
Seura:  Grizzlys Wolfsburg
Sarja:  DEL
Pelaajaura
Pääsarjaura:  2007–
Aik. seurat:  Straubing Tigers (DEL) Landshut Cannibals (2.Bund) Fischtown Pinguins (2.Bund) Kölner Haie (DEL) Hannover Scorpions (DEL)
Gerrit Fauser (s. 13. heinäkuuta 1989 Nürnberg, Saksa) on saksalainen jääkiekkoilija, pelipaikaltaan keskushyökkääjä. Hän edustaa Saksan DEL-liigassa pelaavaa Grizzlys Wolfsburgia.
George Ogăraru

| 0 | 1 | 2 |
| --- | --- | --- |

Henkilötiedot
Koko nimi: George Cristian Ogăraru
Syntymäaika: 3. helmikuuta 1980 (ikä 44)
Syntymäpaikka: Bukarest, Romania
Pelipaikka: puolustaja
Pituus: 178 cm
Seura
Seura: Sion
Pelinumero: 6
Junioriseurat
–1998: Steaua Bukarest
Seurat
| Vuodet | Seura | O (M) |
| 1998–2006 2000–2001 2001–2002 2006–2010 2008–2009 2010– | Steaua Bukarest → Reșița (laina) → Oțelul Galați (laina) Ajax → Steaua Bukarest (laina) Sion | 105 (3) 25 (1)  20 (1) 44 (0) 20 (0) 31 (1) |
Maajoukkue
| 2005– | Romania | 11 (0) |
 Seurajoukkueuran tilastot kattavat vain kansalliset sarjat, päivitetty 11. joulukuuta 2011.  Maajoukkueuran tilastot päivitetty 11. joulukuuta 2011.
George Ogăraru (s. 3. helmikuuta 1980 Bukarest) on romanialainen jalkapalloilija, joka pelaa sveitsiläisessä Sionissa.
Ogărarun kasvattajaseura on Steaua Bukarest, jonka edustusjoukkueessa hän pelasi vuosina 1998–2000 ja uudelleen 2002–2006. Väliaikana hän kävi pelaamassa lainalla Reșițassa ja Oțelul Galațissa. Vuonna 2005 hän debytoi Romanian maajoukkueessa. Vuonna 2006 Ogăraru siirtyi kuudella miljoonalla Yhdysvaltain dollarilla alankomaalaiseen Ajaxiin ja neljä vuotta myöhemmin Sioniin.
Tilastot

| Kausi | Seura | Sarja | Ottelut | Maalit |
| --- | --- | --- | --- | --- |
| 1999–2000 | Steaua Bukarest |  Divizia A | 5 | 0 |
| 2000–2001 | Steaua Bukarest |  Divizia A | 7 | 0 |
| 2001–2002 | Reșița |  Divizia B | 25 | 1 |
| 2001–2002 | Oțelul Galați |  Divizia A | 20 | 1 |
| 2002–2003 | Steaua Bukarest |  Divizia A | 23 | 0 |
| 2004–2004 | Steaua Bukarest |  Divizia A | 16 | 0 |
| 2004–2005 | Steaua Bukarest |  Divizia A | 28 | 2 |
| 2005–2006 | Steaua Bukarest |  Divizia A | 25 | 1 |
| 2006–2007 | Ajax |  Eredivisie | 28 | 0 |
| 2007–2008 | Ajax |  Eredivisie | 13 | 0 |
| 2008–2009 | Steaua Bukarest |  Liga I | 20 | 0 |
| 2009–2010 | Ajax |  Eredivisie | 0 | 0 |
| 2010–2011 | Sion |  Super League | 28 | 1 |
Fruängenin metroasema

Fruängenin metroasema on Tukholman metron asema Fruängenissä. Se avattiin liikenteelle 5. huhtikuuta 1964. Etäisyys Slussenin metroasemalle on 8,1 kilometriä. Asema sijaitsee 46,8 metrin korkeudella merenpinnasta.
Vuonna 2015 asemaa käytti arkisin 8 200 matkustajaa päivässä.
Kuvia

C20-juna raidepuskimen edessä
Lippuportit
Fredrik Landergrenin luomaa lasimosaiikkitaidetta aseman ulkopuolella
C20-juna asemalaiturilla
Aiheesta muualla

| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Västertorpin metroasema ▷ Mörby centrumin metroasema |  |  Linja 14 päätepiste |  |  |
muokkaa wikidataa
Wikimedia Commonsissa on kuvia tai muita tiedostoja aiheesta .
Göran Printz-Påhlson

| Göran Printz-Påhlson |
| --- | --- |

Henkilötiedot
Syntynyt: 1931 Hässleholm, Ruotsi
Kuollut: 2006 (74–75 vuotta)
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Göran Printz-Påhlson (1931 Hässleholm, Ruotsi – 2006) oli ruotsalainen runoilija ja kirjallisuudentutkija, toimittaja ja kääntäjä.
Printz-Påhlson opetti yliopistossa Yhdysvalloissa ja asui vuodesta 1964 Britanniassa Cambridgessa. Hän on käsitellyt ruotsalaista modernismia 1958 ilmestyneessä esseekokoelmassa Solen i Spegeln. Kootut runot on ilmestynyt nimellä Säg minns du skeppet Refanut?.
Palkinnot ja tunnustukset

Harry Martinson -palkinto 1987
Sveriges Radios lyrikpris 1984
Dobloug-palkinto 1992
Aiheesta muualla

Kuvia tai muita tiedostoja aiheesta Göran Printz-Påhlson Wikimedia Commonsissa
Giovanni Pranzini

Giovanni Pranzini (4. joulukuuta 1875 Castel San Pietro – 22. kesäkuuta 1935) oli italialainen roomalaiskatolinen piispa. Hänet vihittiin papiksi 15. elokuuta 1899 ja nimitettiin Bolognan arkkihiippakunnan vihkipiispaksi sekä Diocaesarea in Palaestinan titulaaripiispaksi 13. kesäkuuta 1921. Piispaksi vihkiminen seurasi 26. kesäkuuta. Pääkonsekraattorina toimi Vittorio Amedeo Ranuzzi de' Bianchi, jota avustivat Vincenzo Bacchi ja Ersilio Menzani.
Pranzini sai 18. marraskuuta 1924 nimityksen Carpin piispaksi, jonka virkaan hänet asetettiin 6. tammikuuta 1925.
Frank Rijkaard

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Franklin Edmundo Rijkaard
Syntymäaika: 30. syyskuuta 1962 (ikä 62)
Syntymäpaikka: Amsterdam, Alankomaat
Pelipaikka: puolustava keskikenttäpelaaja
Pituus: 190 senttimetriä
Seurat
| Vuodet | Seura | O | (M) |
| 1980–1987 | Ajax | 205 | (47) |
| 1987–1988 | Sporting CP | 0 | (0) |
| 1987–1988 | → Real Zaragoza (laina) | 11 | (0) |
| 1988–1993 | Milan | 142 | (16) |
| 1993–1995 | Ajax | 56 | (12) |
| Yhteensä | Yhteensä | 414 | (75) |
Maajoukkue
| 1981–1994 | Alankomaat | 73 | (10) |
Valmennusura
1998–2000: Alankomaiden maajoukkue
2001–2002: Sparta Rotterdam
2003–2008: Barcelona
2009–2010: Galatasaray
2011–2013: Saudi-Arabian maajoukkue
 Seurajoukkueuran tilastot kattavat vain kansalliset sarjat.
Franklin Edmundo Rijkaard ( kuuntele lausunta (ohje), s. 30. syyskuuta 1962 Amsterdam, Pohjois-Hollannin provinssi, Alankomaat) on alankomaalainen jalkapallovalmentaja ja entinen pelaaja, joka pelasi sekä puolustajana että keskikenttäpelaajana.
Toinen jalkapallolegenda, Pelé, nimesi Rijkaardin 125 parhaan elossa olevan jalkapalloilijan joukkoon listallaan maaliskuussa 2004 eli FIFA 100 -listalle.